รายชื่อของวิเศษของโดราเอมอน
ก

กรรไกรตัดเงา กรรไกรเล่มนี้ใช้ตัดเงาออกมาเป็นมนุษย์เงาได้และติดให้เป็นเหมือนเดิมด้วยกาววิเศษ แต่มีฤทธิ์เพียง 30 นาทีเท่านั้น ถ้าไม่ติดเงากลับเป็นเหมือนเดิม คุณจะกลายเป็นมนุษย์เงาแทน (เมื่อใกล้จะหมดฤทธิ์ ผู้ใช้ก็จะเริ่มดำเหมือนเงาขึ้นเรื่อยๆ) (ตอน เก็บเงา)
กรรไกรตัดสารพัดพื้นผิว ไม่ว่า ผิวจะมีลักษณะอย่างไร ก็จะสามารถตัดออกมาได้ และสามารถก็อปปี้ออกมาได้ แต่ต้องห้ามเลยเขตเด็ดขาด
กรรไกรตัดสินใจ เมื่อได้ยินเสียงจากกรรไกรเล่มนี้แล้ว จะทำให้กล้าตัดสินใจในเรื่องที่กำลังลังเลอยู่ (ตอน ครูคริสติเน่ ยอดฮิต!)
กรรไกรเป็นจริง ถ้าใช้มันแล้วของที่จะคาดฝันจะเป็นจริง แต่เล็กมาก (ตอน กรรไกรเป็นจริง)
กระจกเข้าไปข้างใน ถ้าคุณเข้าไปในกระจกนี้ คุณก็จะสามารถไปยังโลกกระจกที่ด้านซ้ายขวาจะกลับกันและไม่มีใครอาศัยอยู่ (ตอน โลกในกระจก)
กระจกทำนายชะตาสิ่งของ [43] ใช้สำหรับการทำนายว่าสิ่งของในอีกไม่นานจะเป็นอย่างไร (ตอน หมอดูแม่นๆ)
กระจกเปลี่ยนตัว แค่นำกระจกไปเล็งบริเวณคนที่อยากเปลี่ยน ก็สามารถเปลี่ยนได้โดยการกดปุ่มสีแดง แต่ถ้ากดปุ่มสีเขียวก็จะคืนร่างเดิม
กระจกเลียนแบบ [5] (แต่โดราเอมอนฉบับแอนิเมชันรุ่นแรกๆ นั้น เรียกว่า "กระจกเพิ่มพูล") คุณสามารถหยิบของที่เป็นเงาสะท้อนในกระจกออกมาได้ แต่ถ้าเปิดทิ้งไว้ เงาของคุณจะออกมาจากกระจก (ตอน โนบิตะในกระจก)
กระจกส่องภาพไกล [14] (แต่โดราเอมอนฉบับแอนิเมชันรุ่นแรกๆ นั้น เรียกว่า "กระจกส่องปรากฏไกล") ภาพที่สะท้อนบนกระจกนี้ จะสะท้อนบนกระจกบานอื่นในบริเวณรอบข้างด้วย (ซึ่งโดราเอมอนบอกว่าเป็นของวิเศษที่หาประโยชน์ไม่ได้ แต่โนบิตะหาวิธีใช้ด้วยการดัดแปลงเป็นกระจกโฆษณา และไปโฆษณาให้ร้านขายขนมที่ขายไม่ค่อยดีแห่งหนึ่ง) (ตอน โฆษณาด้วยกระจก)
กระดาษขนของสะดวก เพียงแค่นำสิ่งของที่ต้องการทิ้งไปอยู่ในกระดาษแผ่นนี้ แต่สามารถนำออกมาได้โดยตีที่หน้าหลังของกระดาษ สาเหตุของชื่อ "กระดาษขนของสะดวก" ก็เพราะเมื่อยกกระดาษขณะมีของอยู่ข้องในออกมาแล้วจะรู้สึกว่าน้ำหนักเบา นิยมใช้สำหรับการนำสิ่งของที่มีน้ำหนักมาไปไว้จากที่หนึ่งไปยังอีกที่หนึ่ง
กระดาษบูชา เป็นกระดาษสีขาว ถ้าหากคุณบูชามัน มันจะปกป้องคุ้มครองคุณ (ตอน กระดาษบูชาของฉัน)
กระดาษทำสัญญา เขียนสิ่งที่ต้องการ เอาไปแปะที่หลัง ก็จะสามารถทำตามสิ่งที่เขียนไว้
กระดาษหุ่นยนต์ [11] หากคุณตัดเป็นรูปอะไร ก็จะสามารถเคลื่อนไหวได้เหมือนของจริง (ตอน กระดาษหุ่นยนต์)
กระบอกดูดน้ำหนัก ถูกผลิตเพื่อดูดมวลน้ำหนักมากให้เข้าไปอยู่ในกระบอก โดยต้องปรับน้ำหนักที่ต้องการดูด แล้วกดปุ่มสีแดง และเล็งเป้าหมายก่อนที่จะยิง เพื่อทำการดูดน้ำหนัก แต่ต้องระมัดระวังในการใช้ เพราะถ้าหากกดปุ่มสีเขียวจะกลับกลายเป็นเพิ่มน้ำหนัก
กระป๋อง 4 ฤดูกาล เมื่อคุณเปิดกระป๋องนี้แล้ว จะมีฤดูกาลต่างๆ มาให้สัมผัสเป็นเวลา 8 ชั่วโมง (ตอน กระป๋องฤดูกาล)
กระป๋องตัวแทน กระป๋องจะมีลักษณะเป็นกระป๋องแบนๆเปิดแล้วรูปเราจะปรากฏลอยออกมาจากกระป๋องจะเหมือนเราทุกประการ (ตอน กระป๋องตัวแทน)
กระป๋องไม้สวนชีวภาพ [43] ไม่มีข้อมูล(ตอน ดื่มกินและชมดอกไม้บาน)
กระเป๋าคุณหมอ ถ้ามืกล่องนี้ ไม่ว่าใครก็เป็นหมอได้
กระเป๋าส่งมาให้ [11, พิเศษ 14] แค่คิดว่าคุณต้องการอะไร ก็สามารถหยิบสิ่งที่คุณต้องการจากระยะไกลได้ หากคุณลืมของไว้ที่ไหนจะมีประโยชน์อย่างมาก เพราะสามารถหยิบมาได้โดยไม่จำเป็นต้องไปถึงที่ที่ลืมของไว้ (ตอน กระเป๋าส่งมาให้)
กล่องเก็บค่าปรับ [5] (แต่โดราเอมอนฉบับแอนิเมชันรุ่นแรกๆ นั้น เรียกว่า "กล่องปรับเงิน") เป็นหุ่นยนต์ขนาดเล็กเคลื่อนที่ด้วยล้อ เมื่อเด็กคนไหนทำผิดและถูกดุ กล่องนี้จะไปเก็บค่าปรับทันที 100 เยน โดยจะล้วงเงินจากกระเป๋ากางเกงหรือกระเป๋าเงิน ถ้าคนนั้นไม่มีเงินก็จะเอาเงินจากกระปุกออมสินมาจ่ายค่าปรับแทน (ตอน กล่องเก็บค่าปรับ)
กล่องของชอบ กล่องนี้สามารถกลายเป็นของที่มีรูปร่างทรงสี่เหลี่ยมอะไรก็ได้ เพียงพูดว่าต้องการให้เป็นอะไรเท่านั้น (ตอน สมัยก่อนโชคดี)
กล่องจัดสรรครอบครัว [3] ให้เลือกรูปแม่ลูกออกมา 2 ใบ แล้วใส่ลงไปในกล่องนี้ ครอบครัวเราก็จะมีสมาชิกตามนั้น (ตอน มาเปลี่ยนแม่กันเถอะ)
กล้องแช่แข็งชั่วขณะ เป็นกล้องถ่ายรูปไม่ว่าจะถ่ายรูปอะไรมันจะหยุดในทันที และหยุดไปเรื่อยๆจนกว่าจะถ่ายรูปสิ่งนั้นอีกครั้ง (ตอน ทำให้เจ้าหมอนั่นแข็งไปเลย)
กล้องตุ๊กตาลงยันต์ [4] (แต่โดราเอมอนฉบับแอนิเมชันรุ่นแรกๆ นั้น เรียกว่า "กล้องต้องคำสาป") ดูภายนอกเหมือนเป็นกล้องธรรมดาที่สามารถถ่ายรูปคนออกมาเป็นตุ๊กตาได้ แต่จริงๆแล้วเป็นกล้องที่มีความน่ากลัวมาก เนื่องจากตุ๊กตาจะเปรียบเสมือนเป็นตัวแทนของคนที่ถูกถ่าย หากทำอะไรกับตุ๊กตา เช่น นำไปเผาไฟ ตัวคนที่ถูกถ่ายก็จะรู้สึกร้อนเหมือนถูกไฟเผาไปด้วย พูดง่ายๆมีคุณสมบัติเดียวกับตุ๊กตาวูดูนอกจากนี้เวลากดชัตเตอร์ก็จะมีเสียงคล้ายฟ้าผ่าดังสนั่นหวั่นไหว ซึ่งมีแต่คนที่เป็นผู้ถ่ายเท่านั้นที่จะได้ยิน (ตอน กล้องตุ๊กตาลงยันต์)
กล้องถ่ายอดีต ถ้าถ่ายรูปบริเวณนั้นๆ ก็จะมีภาพในเวลาอดีตด้วยแผ่นกระดาษ (ตอน กล้องถ่ายอดีต)
กล้องทำที่ติดเสื้อ [5] หากคุณถ่ายวัตถุอะไรก็ตาม จะออกมาเป็นที่ติดเสื้อหรือเข็มกลัด (ตอน มาทำเข็มกลัดกันเถอะ)
กล่องทิ้งระยะเวลา [30] ถ้าอยู่กับกล่องนี้ คนรอบข้างจะรู้สึกว่าไม่ได้เจอเรามานาน สามารถปรับระยะเวลาที่ไม่ได้เจอได้ และยังใช้กับสิ่งของได้อีกด้วย (ตอน กล่องทิ้งระยะเวลา)
กล้องเปลี่ยนชุด [3,พิเศษ 1] เป็นกล้องไว้ใช้สำหรับเปลี่ยนชุดในแบบที่เราต้องการ วิธีใช้คือ เพียงแค่วาดแบบเสื้อหรือหารูปเสื้อผ้าแล้วใส่เข้าไปในกล้อง แล้วถ่ายไปยังคนที่ต้องการเปลี่ยนชุด เท่านี้เราก็จะได้ชุดที่เราต้องการ ถ้าไม่มีรูปชุดแต่กลับถ่าย ก็จะเปลือยเสมอไป (ตอน กล้องเปลี่ยนเสื้อ)
กล้องเปลี่ยนเป็นแบบจำลอง [29] เป็นกล้องที่สามารถทำแบบจำลองจากวัตถุที่ถ่ายมาได้ (ตอน หุ่นจำลองหนีกันหมด)
กล่องฝึกฝนพลังเอสปา กล่องนี้ใช้สำหรับฝึกฝนพลังจิต 3 แบบ คือ พลังเคลื่อนย้ายสิ่งของ พลังมองทะลุ พลังเคลื่อนที่ในพริบตา จำเป็นต้องใช้เวลาฝึกทุกวันวันละ 3 ชั่วโมงเป็นเวลา 3 ปีจึงจะสำเร็จ จึงไม่เหมาะกับคนที่นิสัยขี้เกียจและเบื่อง่าย (ตอน พลังพิเศษสายไป 10 นาที)
กล่องเพลงกลับบ้าน [11] หากคุณได้ยินเสียงจากกล่องนี้เมื่อไร จะรู้สึกอยากกลับบ้านทันที (ตอน วิธีไล่แขกน่ารำคาญกลับ)
กล่องหวาดผวา ภายในกล่องจะบรรจุของจำลองสิ่งที่น่ากลัวมากมาย (ตอน โรคกลัว OI)
กล่องอากาศ เป็นเครื่องมือที่สามารถเปลื่ยนสภาพอากาศได้ เพียงแค่ใส่การ์ดอากาศที่เราต้องการลงไป อากาศก็จะเป็นไปตามการ์ดที่เราใส่
กล่องเอื้ออาทร (มีด้วยเหรอ!!) ไม่ว่าใครก็ตามที่เห็นกล่องเอื้ออาทรจะต้องอยากใส่เงินลงไปในกล่อง โดยไม่มีทางปฏิเสธได้อย่างเด็ดขาด
กล้องและแผนที่โพลาแมพ [27] เป็นแผนที่มาพร้อมกล่องที่มีขาตั้งและใต้กล่องจะมีสิ่งของคล้ายปากกาอันใหญ่ๆ สมมุติเราส่องแผนที่โตเกียวทาวเวอร์มันก็ปรากฏรูปโตเกียวทาวเวอร์ขึ้นมา (ตอน กล้องและแผนที่โพลาแมพ)
กล้องส่องทางไกลมือหยิบ [13] (แต่โดราเอมอนฉบับแอนิเมชันรุ่นแรกๆ นั้น เรียกว่า "กล้องส่องคว้าของ") เป็นกล้องส่องทางไกลที่สามารถหยิบของจากที่ไกลๆ ได้ (ตอน กล้องส่องทางไกลมือหยิบ)
กล้องส่องทางไกลวาบหวิว [4] เป็นกล้องส่องทางไกลที่สามารถมองทะลุได้ทุกอย่าง ทุกสถานที่ (ตอน กล้องส่องทางไกลวาบหวิว)
กล้องหกด้าน [พิเศษ 3] เป็นกล้องที่สามารถถ่ายภาพถ่ายที่มีอยู่แล้วให้อยู่ในมุมมองอื่น (ตอน กล้องหกด้าน)
กล้องหลังเวลา [12] เป็นกล้องถ่ายภาพที่สามารถถ่ายย้อนกลับไปในอดีตได้ เพียงแค่หมุนปุ่มเพื่อเลือกเวลาที่ต้องการ จากนั้นก็ถ่ายไปยังสถานที่ที่ต้องการ ภาพขณะเวลาที่เลือกไว้ก็จะออกมา เหมือนกับกล้องโพลารอยด์ (ตอน กล้องหลังเวลา)
กล้องเอกชเรย์ XYZ (แต่โดราเอมอนฉบับแอนิเมชันรุ่นแรกๆ นั้น เรียกว่า "กล้องรังสี XYZ") กล้องวิเศษนี้สามารถถ่ายสิ่งที่อยู่ข้างในได้ แต่ถ้าเป็นมนุษย์ มันจะเห็นสิ่งลามกอนาจารได้อย่างง่ายดาย
(ศร)กลับตาลปัตร [4] มีลักษณะเหมือนลูกศร 2 หัว หากนำหัวลูกศรไปแตะกับอะไร ก็จะทำให้ประสิทธิภาพของสิ่งนั้นๆ กลับตาลปัตรไปหมด เช่น บุหรี่กลายเป็นยิ่งสูบยิ่งยาว ตู้เย็นกลายเป็นตู้ร้อน เครื่องดูดฝุ่นกลายเป็นเครื่องพ่นฝุ่น ฯลฯ แต่สามารถทำให้กลับคืนสู่สภาพเดิมได้ด้วยการนำหัวลูกศรอีกข้างไปแตะอีกครั้ง (ตอน กลับตาลปัตร)
กองทหารเด็กเล่น [4] เป็นกองทหารตัวเล็กๆ ขนาดเท่าตุ๊กตาของเล่น มีจำนวน 5 ตัว ถึงแม้จะตัวเล็ก แต่ก็มีฝีมือการรบเยี่ยมยอดไม่แพ้ทหารจริง และสามารถปฏิบัติหน้าที่ตามคำสั่งได้อย่างเคร่งครัด แต่บางครั้งก็อาจทำตามคำสั่งเคร่งครัดมากเกินไปจนอาจทำให้เกิดเรื่องเดือดร้อนตามมาในภายหลัง (ตอน กองทหารเด็กเล่น)
ก๊อปปี้สามมิติ เป็นกระดาษที่นำไปแปะกับสิ่งของอะไร ก็จะกลายเป็นของนั้นๆ แต่ถ้าถูกเจาะจะสลายทันที
กอเอี๊ยะกลับหน้ากลับหลัง [12] (แต่โดราเอมอนฉบับแอนิเมชันรุ่นแรกๆ นั้น เรียกว่า "แผ่นเผยความในใจ") เมื่อคุณติดไว้ที่หลัง จะทำให้เปิดเผยเรื่องที่แอบทำลับหลังให้คนอื่นรู้ได้ (ตอน กอเอี๊ยะกลับหน้ากลับหลัง)
กับแกล้มเมาแอ๋ หากคุณทานกับแกล้มนี้เข้าไป ถึงจะดื่มน้ำเปล่า น้ำนั้นก็จะกลายเป็นเหล้าทันที เหมาะสำหรับคนที่อยากดื่มเหล้าแต่ไม่มีเงินซื้อมาดื่ม (ตอน กับแกล้มคนชรา)
กางเกงทาร์ซาน [31] ถ้าคุณใส่แล้ว  จะสามารถเล่นอะไรก็เล่นได้เก่ง  และสามารถเรียกสัตว์ได้ด้วย (ตอน กางเกงทาร์ซาน)
กางเกงวอร์มบังคับทำ ถ้าใส่แล้วคุณจะต้องวิ่งให้ได้ 10 กิโลเมตร  โดยไม่มีทางหยุดได้ไม่ว่ากรณีใดๆ ก็ตาม (ตอน กางเกงวอร์มบังคับทำ)
ก๊าชทำให้เมฆแข็งตัว เพียงฉีดเข้าไปแล้วเมฆจะสามารถแข็งตัวได้เอง
กาน้ำบันทึกเสียง [4] เป็นของวิเศษรูปร่างเหมือนกาน้ำที่สามารถอัดเสียงได้เหมือนเครื่องบันทึกเทป โดยจะอัดไว้ในรูปแบบของลูกโป่ง เมื่อตีลูกโป่งให้แตก เสียงที่ถูกคุณบันทึกไว้ก็จะดังออกมา (ตอน กาน้ำบันทึกเสียง)
กาวอวกาศ [38] เป็นกาวที่เมื่อไปทากับอะไรก็จะสามารถติดบนอากาศได้ (ในโดราเอมอน เดอะ มูฟวี่ ตอน โนบิตะ ผจญภัยในเกาะมหัศจรรย์ สามารถนำกาวอวกาศ(ในเรื่องจะเรียกว่า"กาวติดอากาศ")มาทาบนอากาศได้) (ตอน ท้องฟ้ายามค่ำคืน ระยิบระยับ)
เกมกุ๊กกู๋ เกมกุ๊กกู๋มีลักษณะเป็นอุปกรณ์อิเล็กทรอนิคส์สองหน้าจอ โดยหน้าจอบนจะระบุว่าเราต้องการอะไร ส่วนหน้าจอล่างจะระบุว่าสิ่งที่เราอยากได้มีที่ไหน โดยวิธีการที่จะได้มาซึ่งสิ่งที่ต้องการผ่านการดึงออกมาจากหน้าจอล่างก็คือ "ขึ้นๆ ลงๆ ซ้ายขวาๆ เอ บี" ซึ่งเป็นสูตรโกงเกมค่ายโคนามิในเครื่องแฟมิคอมแต่บางคนยังไม่รู้ว่ามันหมายถึงอะไร แม้แต่ตัวโดราเอมอนเอง นี่จึงเป็นเหตุผลที่เราไม่เคยเห็นโดเรม่อนนำออกมาใช้เลยแม้แต่ตอนเดียว
เกมเทวดา [36] เมื่อคุณเอาวงแหวนเอาไว้บนหัวและเอากล่องใส่เงินแขวนคอไว้ พอใครเอาเงินใส่กล่องแล้วอธิษฐานแล้ว ถ้าวงแหวนส่องแสงแล้วเราก็แค่พูดว่า "สมปรารถนา" เราก็จะสมหวังในสิ่งที่ปรารถนาได้ (ตอน เล่นเป็นเทวดา)
เกมสร้างอาณาจักรของตนเอง ในชุดมีอุปกรณ์ต่างๆ ที่ใช้ในการสร้างอาณาจักรของตนเอง เช่น ธงชาติ ทางเข้า-ออกอาณาจักร ปากกาเขียนเขตแดน พาสปอร์ต บัตรประจำตัวต่างประเทศ เครื่องมือความสัมพันธ์ระหว่างประเทศ หุ่นกองกำลังป้องกันประเทศ โดยมีเราเป็นเจ้าของอาณาจักร บางครั้งเรียกว่า "เครื่องสร้างประเทศตามใจชอบ" (ตอน อุปกรณ์สร้างประเทศ)
แก๊สแก้นิสัยไม่ดี แก๊สนี้จะทำให้รู้จุดบกพร่องของคุณ (ตอน ก๊าซแก้นิสัยที่ไม่ดี)
แก๊สเชื่อมน้ำทะเลกับมโนภาพ [41] สัตว์น้ำที่ได้รับแก๊สนี้จะมามารถว่ายอยู่บนน้ำมโนภาพได้ (ตอน เมืองยามดึกอยู่ใต้ท้องทะเล)
แก๊สดำดิน หากฉีดแก๊สนี้ไปที่ใคร คนๆ นั้น จะสามารถเคลื่อนไหวในดินได้ดั่งใจ
แก๊สทัศนาอาหาร เพียงแค่พ่นแก๊สนี้ลงบนภาพอาหารหรือของกิน เพียงแค่จ้องมองภาพก็สามารถทำให้อิ่มได้ (ตอน ปากกับตากินได้เหมือนกัน)
แก๊สทุกหนแห่ง ถ้าเดินเข้าไปในควันแก๊สนี้  จะสามารถไปที่ต่างๆได้แต่มักจะไม่ตรงตามที่เราต้องมากนักเพราะคุณภาพต่ำมาก พอประตูไปที่ไหนก็ได้ถูกประดิษฐ์ขึ้น จึงได้ยกเลิกการผลิตของวิเศษชิ้นนี้ในที่สุด
แก๊สบทละครโอเวอร์ เป็นแก๊สที่ทำให้เรื่องธรรมดาๆ เวอร์ขึ้นมา รวมทั้งคนรอบข้างก็จะปรุงแต่งช่วยให้เร้าใจขึ้นด้วย (ตอน แก๊สบทละครโอเวอร์)
แก๊สผูกขาด [42] ไม่มีข้อมูล(ตอน แก๊สผูกขาด)
แก๊สรับช่วง [41] พอคุณกดปุ่ม แก๊สก็จะออกมา แล้วยื่นมือเข้าไป แล้วมือเราจะเป็นเหมือนถุงมือพลาสติก จากนั้น ให้เราทำอะไรก็ได้ไปพลางๆ แล้วรีบชักถุงมือนั้นออก ก็จะมีมือทำต่อแทนให้เรา สะดวกมากเวลาเรามีธุระด่วน (ตอน ฝากทำต่อ)
แก๊สเร้าใจ [36] ไม่มีข้อมูล
แก๊สลอยตุ๊บป่อง [26] ไม่มีข้อมูล(ตอน แก๊สลอยตุ๊บป่อง)
แก๊สลอยน้ำ [14] พอพ่นแก๊สนี้ออกไป เมฆก็จะกลายเป็นน้ำลอยอยู่บนฟ้า (ตอน สระว่ายน้ำในเมฆ)
แก๊สสร้างน้ำ พอพ่นแก๊สนี้ออกไป เมฆที่ลอยอยู่บนท้องฟ้าก็จะกลายเป็นหยดน้ำ
แก๊สสวนดอกไม้ ถ้าพ่นออกไป เมล็ดเล็กๆ จะกระจายออกไป แล้วตาจะงอก ใบจะโผล่ ดอกไม้จะเบ่งบาน แค่นี้ก็กลายเป็นสวนดอกไม้
แก๊สสารภาพ หากฉีดแก๊สนี้ไปที่ใคร คนๆ นั้นจะสารภาพความในใจออกมาทันที